Umdeild breyting var gerð á lokaályktun loftslagsráðstefnu Sameinuðu þjóðanna sem lauk í Glasgow í gærkvöld. Forseti ráðstefnunnar segir það standa tæpt að halda hlýnun jarðar undir einni og hálfri gráðu.
Viðræður um lokaútgáfu yfirlýsingar eftir ráðstefnuna drógust á langinn í gærkvöld og var þá orðalag ýmissa ákvæða sem flæktist fyrir leiðtogunum. Orðalagi hvað varðar kol var undir lok þingsins breytt úr að horfið yrði frá notkun kola, yfir í að dregið yrði úr notkun þeirra. Bæði Kínverjar og Indverjar þrýstu að orðalaginu yrðu breytt og fengu það í gegn. Breytingin var umdeild að sögn Breska ríkisútvarpsins, en var samþykkt gegn því að vernda önnur mikilvæg ákvæði. Alok Sharma, forseti ráðstefnunnar, sagði að þrátt fyrir þetta væri með yfirlýsingunni hægt að halda hlýnun jarðar undir einni og hálfri gráðu. Það stæði þó tæpt.
the pulse of 1.5 is weak and that is why, whilst we have reached (what) I do believe is a historic agreement what this will be judged on is not just the fact that countries have signed up but it will be judged on whether they meet and deliver on the commitment."
Sharma sagði að ríkin yrðu ekki dæmd út frá samkomulaginu sjálfu, heldur hvort þau standi við það.
Halldór Þorgeirsson formaður loftlagsráðs segir jákvætt að það hafi tekist að ná sameiginlegum ákvörðunum og ljúka útfærslu á Parísarsamningum og að hraða innri takti samningsins. Þannig er þeim möguleika haldið opnum að takmarka hlýnun við eina og hálfa gráðu.
En það sem er dapurlegt er hvað mörg ríki eru ekki að skila sínu og það er meginástæðan fyrir því að það stefnir enn í það að heimslosunin 2030 verði meiri en heldur en er núna. Það sem hún þarf að gera er að hún þarf að minnka um 45 prósent þannig að við erum langt frá því að vera með þær aðgerðir í ríkjunum sjálfum sem að duga til að skila þessum árangri.
Nokkur hasar var á lokametrum loftslagsráðstefnu Sameinuðu þjóðanna í Glasgow í gær. Leiðtogar eru ekki á einu máli um árangurinn frá ráðstefnunni, og sumir segja samkomulag um að halda hlýnun jarðar í skefjum standi tæpt. Umhverfisráðherra segist bera með sér kyndil vonarinnar frá Skotlandi. 